Ulf Aas
Store norske leksikon,Kunst og estetikk,Bildende kunst,Samtidskunst,Norske tegnekunstnere
Ulf Aas var en norsk avistegner og bokillustratør, særlig kjent for sine tegninger for Aftenposten gjennom mer enn 60 år. Han illustrerte også en lang rekke bøker og mottok utmerkelser i Årets vakreste bøker. I 1999 ble han utnevnt til ridder av 1. klasse av Den kongelige norske St. Olavs Orden.
Han ble utdannet ved Statens håndverks- og kunstindustriskole, bokkunstklassen, under Carl von Hanno og Carsten Lien i 1938–1939.Ulf Aas startet sin karriere i reklamebyrået Høydahl-Ohme, hvor han var ansatt til 1976. I 1948 begynte han å tegne for Aftenposten, og fra 1977 og fram til sin død var han avisens faste tegner. Han tegnet alt fra treffsikre portretter, stemningsfulle naturskildringer og reiseskisser til teater, ballett og veddeløp og var kjent for sin evne til å fange bevegelser i raske og lette streker.Han illustrerte over 200 bøker, hvorav åtte av dem fikk priser i Årets vakreste bøker. Hans verk er kjøpt inn av Nasjonalgalleriet, Bergen Billedgalleri og Riksgalleriet. Han var æresmedlem i Kunstnerforeningen. Les mer i Store norske leksikon Ulf Aas i Norsk biografisk leksikon Ulf Aas i Norsk kunstnerleksikon illustratør Eksterne lenker Aftenposten: Minneartikkel om Ulf Aas (2011)  Bokillustrasjon.no: Ulf Aas Litteratur Aas, Ulf. (2004). Et liv i strek. Tegnerforbundet Aas, Ulf. (1979). Ulf Aas: tegneren. Tanum/Norli. Fulltekst hos Nasjonalbiblioteket